തളിപ്പറമ്ബില് 30 കോടിയുടെ തിമിംഗല ഛര്ദിയുമായി രണ്ടു പേര് അറസ്റ്റില് തളിപ്പറമ്ബ്: സുഗന്ധദ്രവ്യ വിപണിയില് സ്വര്ണത്തെക്കാള് വിലമതിക്കുന്ന ആംബര്ഗ്രിസുമായി രണ്ട് പേര് വനംവകുപ്പിന്റെ പിടിയിലായി. അന്താരാഷ്ട്ര മാര്ക്കറ്റില് 30 കോടി രൂപ വിലമതിക്കുന്ന ആംബര്ഗ്രിസുമായിയാണ് മാതമംഗലം കോയിപ്ര സ്വദേശി ഇസ്മായില്, ബംഗളൂരു സ്വദേശി കെ.എം. അബ്ദുല് റഷീദ് എന്നിവര് പിടിയിലായത്. തിരുവനന്തപുരം ഫോറസ്റ്റ് വിജിലന്സ് പിസിസിഎഫിന് നിലമ്ബൂര് സ്വദേശികള്ക്ക് തിമിംഗല ഛര്ദ്ദി കൈമാറുന്നുവെന്ന രഹസ്യവിവരം ലഭിച്ചിരുന്നു. തുടര്ന്ന് കണ്ണൂര് ഫ്ലൈയിംഗ് സ്ക്വാഡ് റേഞ്ച് ഓഫീസറും തളിപ്പറമ്ബ് റേഞ്ച് ഓഫീസറും സംഘവും നടത്തിയ പരിശോധനയിലാണ് പ്രതികള് കുടുങ്ങിയത്. കൂടാതെ ഇവര് സഞ്ചരിച്ച വാഹനവും അധികൃതര് കസ്റ്റഡിയിലെടുത്തിരിക്കുകയാണ്.